C 260/6
HU
Az Európai Unió Hivatalos Lapja
2023.7.24.
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám: M.11144 – COLT TECHNOLOGY SERVICES GROUP / LUMEN EMEA BUSINESS) Egyszerűsített eljárás alá vont ügy (EGT-vonatkozású szöveg)
(2023/C 260/05)
1.
2023. július 17-én a Bizottság a 139/2004/EK tanácsi rendelet (1) 4. cikke szerint és a 4. cikk (5) bekezdése alapján tett beterjesztést követően bejelentést kapott egy tervezett összefonódásról.
E bejelentés az alábbi vállalkozásokat érinti: –
a végső soron a Star Horizon Management LLC (Egyesült Államok) irányítása alá tartozó Colt Group Holdings Limited (a továbbiakban: Colt, Egyesült Királyság) irányítása alá tartozó Colt Technology Services Group Limited (Egyesült Királyság), és
–
a Lumen Technologies, Inc. (Egyesült Államok) végső irányítása alá tartozó Lumen csoporthoz tartozó Camelot Landing, LLC (Egyesült Államok), CenturyLink Europe B.V (Hollandia), Lumen Technologies Austria GmbH (Ausztria), Lumen Technologies Belgium SA (Belgium), Lumen Technologies Denmark ApS (Dánia), Lumen Technologies EMEA Holdings Limited (Egyesült Királyság) és azok leányvállalatai, valamint a Lumen amerikai és transzatlanti tenger alatti eszközei, együttesen a továbbiakban: célvállalkozás, vagy célszervezetek.
A Colt az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást fog szerezni a célvállalkozás egésze felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
A Colt egy multinacionális távközlési vállalat, amely hálózatintenzív ágazatok számára hálózati szolgáltatásokat nyújt, valamint hangszolgáltatásokat, amelyek támogatják a hagyományos hangszolgáltatásokról a következő generációs hangszolgáltatásokra való átállást Európában, az Egyesült Államokban, Indiában és Ázsiában.
–
A célszervezetek távközlési infrastruktúrát (száloptikás infrastruktúrát és helymegosztási szolgáltatásokat) és vállalati szolgáltatásokat nyújtanak Európa-szerte, a Közel-Keleten és Afrikában.
A célvállalkozás lényegében a Lumen teljes üzleti tevékenységét és eszközeit magában foglalja az EMEA régióban.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
(1) HL L 24., 2004.1.29., 1. o. (az összefonódás-ellenőrzési rendelet).